L 173/2 Jurnalul Oficial al Uniunii Europene 26.6.2013 REGULAMENTE REGULAMENTUL (UE) NR. 611/2013 AL COMISIEI din 24 iunie 2013 privind măsurile aplicabile notificării încălcărilor securității datelor cu caracter personal în temeiul Directivei 2002/58/CE a Parlamentului European și a Consiliului privind confidențialitatea și comunicațiile electronice COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2002/58/CE a Parlamentului European şi a Consiliului din 12 iulie 2002 privind prelucrarea datelor personale şi protejarea confidențialității în sectorul comunicaţiilor publice (Directiva asupra confidențialității și comunicaţiilor electronice) (!), în special articolul 4 alineatul (5), după consultarea Agenţiei Europene pentru Securitatea Reţelelor Informatice şi a Datelor (ENISA), după consultarea Grupului de lucru pentru protecţia persoanelor în ceea ce priveşte prelucrarea datelor cu caracter personal, instituit prin articolul 29 din Directiva 95/46/CE a Parla- mentului European și a Consiliului din 24 octombrie 1995 privind protecţia persoanelor fizice în ceea ce priveşte prelu- crarea datelor cu caracter personal şi libera circulație a acestor date (?) (Grupul de lucru instituit prin articolul 29), după consultarea Autorităţii Europene pentru Protecţia Datelor (AEPD), întrucât: (1) Directiva 2002/58/CE prevede armonizarea dispozițiilor naţionale, lucru necesar în vederea asigurării unui nivel echivalent de protecţie a drepturilor și libertăților funda- mentale, în special a dreptului la confidențialitate şi la respectarea vieții private, în domeniul prelucrării de date cu caracter personal în sectorul comunicațiilor elec- tronice, precum şi în vederea asigurării liberei circulații a acestor date și a serviciilor și echipamentelor de comu- nicații electronice în interiorul Uniunii. (2)  În temeiul articolului 4 din Directiva 2002/58|CE, pres- tatorii de servicii publice de comunicații electronice trebuie să informeze autoritățile naționale competente și, în anumite cazuri, de asemenea, abonaţii și persoanele în cauză cu privire la încălcarea securității datelor cu caracter personal. Încălcările privind securitatea datelor cu caracter personal sunt definite la articolul 2 litera (j) din Directiva 2002/58/CE ca încălcări ale securității având ca rezultat distrugerea accidentală sau ilegală, pier- derea, alterarea, divulgarea neautorizată sau accesul neau- torizat la datele cu caracter personal transmise, stocate sau prelucrate în alt mod în legătură cu furnizarea de servicii de comunicații electronice destinate publicului în cadrul Uniunii. () JO L 201, 31.7.2002, p. 37. (?)) JO L 281, 23.11.1995, p. 31. (3) Pentru a asigura consecvența în punerea în aplicare a măsurilor la care se face referire la articolul 4 alineatele (2), (3) și (4) din Directiva 2002/58/CE, articolul 4 alineatul (5) din regulamentul respectiv permite Comisiei să adopte măsuri tehnice de punere în aplicare privind circumstanțele, formatul și procedurile aplicabile cerințelor de informare și notificare la care se face referire în articolul respectiv. Cerințe naționale diferite în aceste privințe ar putea genera incertitudine juridică, proceduri mai complexe și greoaie și costuri administrative semnificative pentru prestatorii care desfăşoară activități transfrontaliere. Prin urmare, Comisia consideră că este necesar să se adopte astfel de măsuri tehnice de punere în aplicare. Prezentul regulament se limitează la notificarea încăl- cărilor securității datelor cu caracter personal şi, prin urmare, nu prevede măsuri tehnice de punere în aplicare cu privire la articolul 4 alineatul (2) din Directiva 2002/58/CE în ceea ce privește informarea abonaților în cazul unui anumit risc de încălcare a secu- rităţii rețelei. Din articolul 4 alineatul (3) primul paragraf din Directiva 2002/58/CE rezultă că prestatorii trebuie să notifice auto- rității naţionale competente toate cazurile de încălcare a securității datelor cu caracter personal. Prin urmare, nu ar trebui lăsată la latitudinea prestatorului decizia de a notifica sau nu autoritatea națională competentă. Totuși, acest lucru nu ar trebui să împiedice autoritatea națională competentă în cauză să investigheze cu prio- ritate anumite încălcări ale securității în modul pe care îl consideră adecvat, în conformitate cu legislația aplicabilă, şi să ia măsurile necesare pentru a evita supraraportarea sau subraportarea încălcărilor securității datelor cu caracter personal. Este necesar să se prevadă un sistem de notificare către autoritatea națională competentă a încălcărilor securității datelor cu caracter personal, un sistem alcătuit, în cazul în care sunt îndeplinite anumite condiții, din diferitele etape, fiecare etapă făcând obiectul unui anumit termen limită. Acest sistem este menit a garanta că autoritatea națională competentă este informată cât mai repede şi cât mai complet posibil, fără însă a îngreuna în mod nejus- tificat eforturile prestatorului de a investiga încălcarea securității şi de a lua măsurile necesare pentru a limita încălcarea și a remedia consecinţele acesteia.